钦定古今图书集成/明伦汇编/氏族典/第395卷 > 李通
## 钦定古今图书集成/明伦汇编/氏族典/第395卷 > 李通

按《金史李通传》：“通以便辟侧媚，得幸于海陵，累官右
司郎中，迁吏部尚书。请谒贿赂，辐辏其门。顷之，拜参
知政事。海陵恃累世彊盛，欲大肆征伐，以一天下。通
揣知其意，遂与张仲轲、马钦、宦者梁珫近习群小辈，
盛谈江南富庶子女玉帛之多，逢其意而先道之。海
陵信其言，以通为谋主，遂议兴兵伐江南。六年，海陵”
使通喻旨，宋使徐度等，进拜右丞。世宗即位于东京，
改元大定。海陵谋北归，遇弑，都督府以南伐之计，皆
通等赞成，杀之。